钦定古今图书集成/明伦汇编/氏族典/第331卷 > 刘祐
## 钦定古今图书集成/明伦汇编/氏族典/第331卷 > 刘祐

按《后汉书刘祐传》：“祐字伯祖，中山安国人。初察孝廉，
补尚书侍郎，除任城令，迁扬州刺史，复迁河东太守。
延熹四年，拜尚书令，又出为河南尹，转司隶校尉，拜
宗正，三转大司农。时中常侍苏康、管霸用事于内，遂
固天下良田美业，山林湖泽，祐移书所在，依科品没
入之。桓帝大怒，论祐输左校。后得赦出，复历三卿，辄”
以病辞，乞归田里。灵帝初，陈蕃辅政，以祐为河南尹。
及蕃败，祐黜归，卒于家。